钦定古今图书集成/明伦汇编/氏族典/第056卷 > 徐謇
## 钦定古今图书集成/明伦汇编/氏族典/第056卷 > 徐謇

按《魏书徐謇传》：“謇字成伯，丹阳人。家本东莞，与兄文
伯等皆善医药，謇因至青州，慕容白曜平东阳获之，
表送京师，为中散，稍迁内侍长，又除中散大夫，转右
军将军，侍御师。二十二年，高祖幸悬瓠，其疾大渐，乃
驰驿召謇，诊省下治。高祖体稍瘳，内外称庆。九月，车
驾发豫州，次于汝滨，乃大为謇，设大官珍膳，因集百”
官，特坐謇于上席，遍陈肴觞于前，命左右宣謇救摄
危笃振济之功，进鸿胪卿、金乡县开国伯。正始元年，
以老为光禄大夫，加平北将军。卒。延昌初，赠安东将
军、齐州刺史，谥曰靖。